Suomen Rakennusinsinöörien Liitto

Suomen Rakennusinsinöörien Liitto RIL ry on rakennus- ja kiinteistöalalla työskentelevien diplomi-insinöörien ja alan opiskelijoiden valtakunnallinen etujärjestö. Järjestö tarjoaa jäsenistölleen alan täydennyskoulutusta, julkaisee oppaita, ohjeita ja kirjallisuutta, antaa suosituksia, sekä valvoo jäsentensä ammatillisia etuja. Yhdistys on perustettu vuonna 1934, ja sen jäsenmäärä on reilut 6 000 henkilöä.

Alueellinen toiminta jakaantuu kolmeen alueosastoon: Lounais-Suomen, Pirkanmaan ja Pohjois-Suomen osastot. Toimipisteet ovat vastaavasti Turku, Tampere ja Oulu.

Järjestön 12-jäsenisen hallituksen puheenjohtajana on toiminut vuodesta 2018 Timo Kohtamäki. Järjestöllä on palveluksessaan vajaat parikymmentä henkilöä. RILlin toimisto sijaitsee Helsingissä.

Katso myös
 Tekniikan akateemiset ja arkkitehdit -matrikkeli
 RIL-palkinto

Lähteet

Aiheesta muualla 
 Suomen Rakennusinsinöörien Liiton Internet-sivut

Suomalaiset ammattiliitot
Rakentaminen Suomessa